**AIŠKINAMASIS RAŠTAS**

Dėl Molėtų rajono savivaldybės tarybos 2018 m. rugpjūčio 30 d. sprendimo Nr. B1-195 „Dėl Molėtų rajono savivaldybės administracijos struktūros patvirtinimo“ pakeitimo

1. **Parengto tarybos sprendimo projekto tikslai ir uždaviniai:** Sprendimo tikslas -pakeistiMolėtų rajono savivaldybės taryboss2018 m. rugpjūčio 30 d. sprendimą Nr. B1-195 „Dėl Molėtų rajono savivaldybės administracijos struktūros patvirtinimo“.

 Pagal Lietuvos Respublikos vietos savivaldos įstatymo 18 straipsnio 1 dalies nuostatas  Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

 Siūlomas Savivaldybės administracijos struktūros pakeitimas susijęs su Lietuvos vyriausiojo administracinio teismo nutarties vykdymu.

Vyriausybės atstovas Panevėžio ir Utenos apskrityse (toliau – ir Vyriausybės atstovas) pareiškimu teismo prašė įpareigoti atsakovą Molėtų rajono savivaldybės tarybą (toliau – ir atsakovas, Taryba) per vieną mėnesį pašalinti pažeidimą, t. y. pakeisti Tarybos 2018 m. rugpjūčio 30 d. sprendimo Nr. B1-195 „Dėl Molėtų rajono savivaldybės administracijos struktūros patvirtinimo“ (toliau – ir Sprendimas) 1 punktu patvirtintos Molėtų rajono savivaldybės administracijos (toliau – ir Administracija) struktūros 3 punktą, nustatant, kad Molėtų rajono savivaldybės jaunimo reikalų koordinatoriaus (vyriausiojo specialisto) pareigybė būtų priskirta į Administracijos struktūrinius padalinius neįeinančio valstybės tarnautojo pareigybei, tiesiogiai pavaldžiai Administracijos direktoriui.

Vyriausybės atstovas nurodė, kad pagal Sprendimo 1 punktu patvirtintos Administracijos struktūros 3 punktą, į struktūrinius padalinius neįeinantiems Administracijos tarnautojams priskirti tik du tarnautojai – vyriausiasis specialistas civilinei ir darbo saugai (3.1 p.) ir vyriausiasis specialistas–savivaldybės gydytojas (3.2 p.) o jaunimo reikalų koordinatoriaus pareigybė priskiriama Administracijos struktūriniam padaliniui. Toks Sprendimu nustatytas jaunimo reikalų koordinatoriaus pareigybės statuso reglamentavimas neatitinka Lietuvos Respublikos teisės aktų reikalavimų. Remdamasis Lietuvos Respublikos jaunimo politikos pagrindų įstatymo 3 straipsnio 3 dalimi, kurioje nustatyta, kad valstybinei (valstybės perduotai savivaldybėms) jaunimo politikos įgyvendinimo funkcijai atlikti savivaldybių administracijose steigiamos savivaldybės jaunimo reikalų koordinatoriaus pareigybės, taip pat Lietuvos Respublikos vietos savivaldos įstatymo 30 straipsnio 1 dalimi, Vyriausybės atstovas pažymėjo, jog įstatymų leidėjas turėjo tikslą, kad valstybės perduotą funkciją įgyvendintų valstybės tarnautojas, tiesiogiai pavaldus savivaldybės administracijos direktoriui. Jaunimo politikos pagrindų įstatymo 3 straipsnio 3 dalies 1 punkte nėra numatyta jaunimo reikalų koordinatoriaus pareigybę steigti savivaldybės administracijos struktūriniame padalinyje. Lietuvos Respublikos socialinės apsaugos ir darbo ministro 2008 m. kovo 4 d. įsakymu Nr. A1-68 (Lietuvos Respublikos socialinės apsaugos ir darbo ministro 2019 m. sausio 24 d. įsakymo Nr. Al-46 redakcija) patvirtinto Tipinio savivaldybės jaunimo reikalų koordinatoriaus (vyriausiojo specialisto) pareigybės aprašymo (toliau – ir Tipinis pareigybės aprašymas) 6 punkte taip pat imperatyviai numatyta, kad šias pareigas einantis valstybės tarnautojas yra tiesiogiai pavaldus savivaldybės administracijos direktoriui.

. Regionų apygardos administracinio teismo Panevėžio rūmai 2020 m. gegužės 13 d. sprendimu tenkino Vyriausybės atstovo pareiškimą – įpareigojo Tarybą per vieną mėnesį nuo teismo sprendimo įsiteisėjimo pakeisti Tarybos Sprendimo 1 punktu patvirtintą Administracijos struktūros 3 punktą, nustatant, kad jaunimo reikalų koordinatoriaus (vyriausiojo specialisto) pareigybė priskirta į Administracijos struktūrinius padalinius neįeinančio valstybės tarnautojo pareigybei.

 Molėtų rajono savivaldybė apeliaciniame skunde prašė panaikinti Regionų apygardos administracinio teismo Panevėžio rūmų 2020 m. gegužės 13 d. sprendimą ir priimti naują sprendimą – atmesti Vyriausybės atstovo pareiškimą.

Lietuvos vyriausiasis administracinis teismas nutarė Molėtų rajono savivaldybės tarybos apeliacinį skundą atmesti ir regionų apygardos administracinio teismo Panevėžio rūmų 2020 m. gegužės 13 d. sprendimą palikti nepakeistą.

1. **Siūlomos teisinio reguliavimo nuostatos:** Lietuvos Respublikos Vietos savivaldos įstatymo 18 str. 1 d.
2. **Laukiami rezultatai:** Įvykdyta Lietuvos vyriausiojo administracinio teismo nutartis.
3. **Lėšų poreikis ir jų šaltiniai:**

 Lėšų poreikio nėra.

1. **Kiti sprendimui priimti reikalingi pagrindimai, skaičiavimai ar paaiškinimai:**

 Administracijos direktoraius įsakymu bus pakeistas Molėtų rajono savivaldybės administracijosvalstybės tarnautojų pareigybių sąrašas, patvirtintas Jaunimo reikalų koordinatoriaus (vyriausiojo specialisto)pareigybės aprašymas, Kultūros ir švietimo skyriaus vyriausiasis specialistas – jaunimo reikalų koordinatorius tarnybinio kaitumo būdu bus perkeltas į struktūrinius padalinius neįeinamčio Molėtų rajono savivaldybės administracijos jaunimo reikalų koordinatoriaus (vyriausiojo specialisto) pareigybę.